Ádám (keresztnév)

Az Ádám bibliai férfinév, az első emberpár férfi tagjának, Ádámnak a neve.  A név héber eredetű (אָדָם), az eredeti  jelentése: ember (az emberi faj neve vált személynévvé). A szó alapjelentése „vörösnek lenni”, az adam szó sok sémi nyelvben egyben „embert”, „földből valót” és „vörös színűt” is jelent (héber: אָדָם, arab: آدم). A szó legkorábbi forrása a sumer ad-da, amely atya jelentésű.


Gyakorisága 
Az Ádám a 16-17. században nagyon gyakori név volt, de a 19. század elejére szinte teljesen feledésbe merült.

Az újszülötteknek adott nevek körében 1967-ben is csak 64-en kapták ezt a nevet, de az 1980-as évekre a 20. legnépszerűbb férfinév lett.
Az 1990-es években igen gyakori név. A 2000-es években az 5-10., a 2010-es évek elején a 6. leggyakrabban adott férfinév volt.

A teljes népességre vonatkozóan az Ádám név a 2000-es években a 29-31., a 2010-es években a 28-29. leggyakrabban viselt férfinév.

Névnapok 
 szeptember 9.
 december 24.

Idegen nyelvi változatai 
 Adán (spanyol)
 Adam (angol, francia és számos más nyelv)
 Ádhamh, Ádam (ír)
 Adamo (olasz)
 Adão (portugál)
 Adem (török)
 Адам Adam (orosz)
 אדם Adam (héber)

Híres Ádámok

Magyarok 

 Adamovich Ádám ügyvéd
 Almási Ádám lelkész
 Andrási Ádám János József katonatiszt, jogász
 Asbóth Ádám író
 Baloghy Ádám ügyvéd, író
 Bardócz Ádám főjegyző
 Batthyány Ádám császári és királyi kamarás
 Batthyány Ádám végvári kapitány, országbíró
 Bálint Ádám énekes
 Béri Balogh Ádám kuruc brigadéros
 Betták Ádám plébános
 Bezerédi Ádám író
 Blagoevich Ádám Tádé földbirtokos, író
 Bocskor Ádám szerzetes
 Bodor Ádám író
 Bogdán Ádám labdarúgó
 Brezanóczy Ádám szerzetes, jogász, egyetemi tanár
 Brigelius János Ádám orvos
 Cervus Ádám szerzetes
 Chalupka Ádám lelkész
 Chenot Ádám bölcselet- és orvosdoktor
 Clark Ádám mérnök, a Széchenyi lánchíd építője
 Cziglényi Ádám grafikus, bélyegtervező
 Farkas Ádám labdarúgó-játékvezető
 Fellegi Ádám zongoraművész
 Fischer Ádám karmester
 Gyurcsó Ádám labdarúgó

 Hanga Ádám kosárlabdázó
 Horváth Ádám rendező
 Kiss Ádám humorista
 Kollár Ádám Ferenc jogtudós, tanácsos
 Kolonits Ádám lovassági tábornok
 Kondor Ádám zeneszerző
 Könczei Ádám néprajzkutató
 Lang Ádám labdarúgó
 Lux Ádám színész
 Mányoki Ádám festőművész
 Medveczky Ádám karmester
 Mirkóczki Ádám politikus
 Muttnyánszky Ádám mérnök
 Nádasdy Ádám nyelvész, műfordító
 Németh Ádám labdarúgó-játékvezető
 Pálóczi Horváth Ádám költő
 Récsey Ádám katonatiszt, politikus
 Reviczky Ádám főkancellár
 Steinmetz Ádám vízilabdázó
 Szabó Ádám zenész, énekes
 Szalai Ádám labdarúgó
 Szendei Ádám orvos, orvosíró
 Szirtes Ádám színművész
 Török Ádám zenész
 Török Ádám közgazdász
 Vay Ádám, kuruc főkapitány
 Végvári Ádám, énekes, zeneszerző, gitáros
 Würtz Ádám képzőművész

Uralkodók 
 II. János Ádám liechtensteini herceg

Szentek, boldogok 
 Guglionesi Szent Ádám olasz ferences szerzetes
 Boldog Ádám (Adam Bargielski) lengyel pap

Külföldiek 

 Ádám bibliai alak
 Adam Ant angol punkénekes
 Adam Brody amerikai színész, zenész
 Adam Clayton angol zenész (U2 együttes)
 Adam de Givenchi francia trubadúr
 Adam de la Halle francia költő
 Adam Elsheimer német festő
 Adam Falckenhagen német zeneszerző
 Adam Ferguson skót filozófus
 Adam Johnson angol labdarúgó
 Adam Lallana angol labdarúgó
 Adam Lambert amerikai énekes
 Adam Małysz lengyel síugró
 Adam Michnik lengyel író
 Adam Mickiewicz lengyel költő
 Adam Friedrich Oeser (Oeser Ádám) magyarországi születésű német festő
 Adam Gontier kanadai énekes, gitáros
 Adam Gottlob Oehlenschläger dán költő
 Adam Kozłowiecki magyarországi születésű zambiai katolikus érsek
 Adam Opel német mérnök, az Opel autógyár alapítója
 Adam Sandler, amerikai színész
 Adam Sedgwick angol geológus
 Adam Stefan Sapieha lengyel érsek, bíboros
 Adam Savage amerikai televíziós műsorvezető
 Adam Smith skót közgazdász, filozófus
 Adam van Noort németalföldi festő
 Adam von Bremen (Brémai Ádám) német történetíró
 Adam Weishaupt német filozófus
 Adam Yauch amerikai zenész
 Adama Traoré spanyol labdarúgó
 Adamo Coulibaly francia labdarúgó
 Adem Kapič szlovén labdarúgó
 Adem Kılıççı török amatőr ökölvívó
 Adem Ljajić szerb labdarúgó

Egyéb Ádámok

Vezetéknévként 
Az Ádám családnévként is előfordul nem csak önállóan, de származékaiban is: Ádán, Ádány, Adami, Adó, Adók.

Földrajzi névként 
A Somogy vármegyei Ádánd község nevében az Ádám honfoglalás előtti -d kicsinyítőképzős származéka rejlik.

A művészetekben 
 Irodalomban
 Madách Imre Az ember tragédiája című drámájának a szereplője
 Ádám, hol vagy? címmel Ady Endre verse
 Könnyűzenében
 Ádám, hol vagy? címmel Fenyvesi Gabi slágere

Szólások 
 Ádám látott ilyet kisinas korában: ezt a hihetetlen dolgokra mondják
 Sok az Ádám népe: mondják akkor, ha sokan összegyűltek egy helyre
 Ádámnál és Évánál kezdi: azaz nagyon messziről kezd mondani valamit
 Rokonok Ádámról, Éváról: olyan távoli rokonok, hogy az már nem is számít rokonságnak

Szállóige 
 Ádám, hol vagy? (Mózes könyvéből)

Köznyelvi kifejezések 
 makadámút: egy skót mérnök, J. L. MacAdam találta fel
 ádámcsutka: más néven ádámalma, ádámbütyök, ádámcsomó, ádámcsont, ádámfalat, ádámgége, ádámgombja, ádámgörcs
 ádámkosztüm: aki ebben jár, az meztelen
 ádámbűz: népmesékben az idegenek szagára mondták
 Ádám villájával eszik: evőeszköz nélkül, kézzel eszik

Jelentősége a névadásban 
Voltak korok, amikor a különnemű ikergyerekeknek szívesen adták az Ádám-Éva neveket.

Jegyzetek 

 Fercsik Erzsébet-Raátz Judit: Hogyan hívnak? Könyv a keresztnevekről, Korona Kiadó, Budapest, 1997 

Magyar keresztnevek (A, Á)
Férfikeresztnevek (A, Á)
Héber eredetű magyar férfikeresztnevek